LEO บวก 4% โบรกฯชี้รายได้ Q4 โต-ค่าระวางเรือสูง ชูเป้า 15.10 บ.
LEO วิ่ง 4% โบรกฯชี้ Q4 โตต่อเนื่อง จากการมีรายได้เลื่อนการรับรู้ทางบัญชีจาก Q3-ค่าระวางเรือคอนเทนเนอร์ยังสูง แนะนำ “ซื้อ” ราคาเป้าหมาย 15.10 บ.  
20 ธ.ค. 2564

ผู้สื่อข่าวรายงานว่าวันนี้ (20 ธ.ค. 2564) ราคาหุ้นบริษัท ลีโอ โกลบอล โลจิสติกส์ จำกัด (มหาชน) หรือ LEO ณ เวลา 15:05 น. อยู่ที่ระดับ 13.80 บาท เพิ่มขึ้น 0.50 บาท หรือ 3.76% โดยทำจุดสูงสุดที่ 13.90 บาท และทำจุดต่ำสุดที่ 13.30 บาท ด้วยมูลค่าการซื้อขาย 274.85 ล้านบาท

บริษัท หลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (20 ธ.ค. 2564) โดยประเมินแนวโน้มผลการดำเนินงานไตรมาส 4/2564 ยังทรงตัวสูงต่อเนื่องจากไตรมาส 3/2564 จาก (1) มีรายได้เลื่อนการรับรู้ทางบัญชีจากไตรมาส 3/2564, (2) ค่าระวางเรือคอนเทนเนอร์ Shanghai Containerized Freight index ล่าสุดยังยืนสูงมากกว่า &gt;4,800 จุด (เพิ่มขึ้น 3.60% จากไตรมาสก่อนถึงปัจจุบัน แม้เป็น Low Season), (3) คาด Catalyst เป็นบวก จากการสรุปดีลบริหารการขนส่งสินค้ารถไฟจีน-ลาว ของพันธมิตร China Post ในธ.ค. และการปิดดีล M&amp;A แนะนำ “ซื้อ” ราคาเป้าหมาย 15.10 บาท